stanford-oval/wikipedia huggingface dataset:
สะพานชุดเจริญ

สะพานเจริญรัช 31
สะพานเจริญราษฎร์ 32
สะพานเจริญศรี 34
สะพานชุดเจริญ คือสะพานที่พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้สร้างเป็นอนุสรณ์เหมือนพระราชบิดา โดยตัวเลขหลังชื่อสะพานคือปีที่เจริญพระชนมพรรษา
ในรัชกาลพระบาทสมเด็จพระมงกุฎเกล้าเจ้าอยู่หัว พระองค์มีพระราชดำริให้สร้างสะพานชุดเจริญด้วยพระราชนิยมตามสมเด็จพระบรมชนกนาถ แต่สร้างเพียงไม่กี่สะพาน เนื่องจากทรงเห็นว่าในพื้นที่พระนครมีสะพานน้อยใหญ่เป็นจำนวนมาก จึงมีพระราชวินิจฉัยให้ยุติการสร้างสะพานชุดเจริญในเวลาต่อมา
สะพานชุดเจริญสายแรกที่พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้มีการสร้างขึ้นเพื่อฉลองพระชนมายุ ครบ 31 ปี ซึ่งเป็นปีที่พระองค์ทรงสืบราชสมบัติต่อจากพระบาทสมเด็จพระจุลจอมเกล้าเจ้าอยู่หัว คือสะพานเจริญรัช 31 เปิดใช้เมื่อวันที่ 30 ธันวาคม พ.ศ. 2454
ชุดสะพาน

สะพานชุดเจริญ มีทั้งหมด 7 สะพาน ดังนี้
1. สะพานเจริญรัช 31 สร้างข้ามคลองคูเมืองเดิมที่ถนนสนามไชยและถนนจักรเพชร หรือบริเวณปากคลองตลาดในปัจจุบัน เปิดใช้เมื่อปี พ.ศ. 2454 (ปัจจุบันสะพานนี้ยังมีอยู่ และยังใช้สำหรับการสัญจรทางรถยนต์ได้)
2. สะพานเจริญราษฎร์ 32 สร้างข้ามคลองมหานาคที่ถนนกรุงเกษม หรือบริเวณตลาดโบ๊เบ๊ในปัจจุบัน เปิดใช้เมื่อปี พ.ศ. 2455 (ปัจจุบันสะพานนี้ยังมีอยู่ และยังใช้สำหรับการสัญจรทางรถยนต์ได้)
3. สะพานเจริญพาศน์ 33 สร้างข้ามคลองบางกอกใหญ่ที่ถนนอิสรภาพ เปิดใช้เมื่อปี พ.ศ. 2456 (ปัจจุบันสะพานนี้ยังมีอยู่ และยังใช้สำหรับการสัญจรทางรถยนต์ได้ ถือเป็นสะพานชุดเจริญเพียงสะพานเดียวที่สร้างในฝั่งธนบุรี)
4. สะพานเจริญศรี 34 สร้างข้ามคลองคูเมืองเดิมที่ถนนบุญศิริ หรือบริเวณด้านหลังศาลฎีกาในปัจจุบัน เปิดใช้เมื่อปี พ.ศ. 2457 (ปัจจุบันสะพานนี้ยังมีอยู่ แต่ไม่มีการสัญจรทางรถยนต์แล้ว เป็นเพียงสะพานสำหรับเดินเท้าเท่านั้น)
5. สะพานเจริญทัศน์ 35 สร้างข้ามคลองวัดสุทัศน์ที่ถนนบำรุงเมือง หรือบริเวณเสาชิงช้า หน้าวัดสุทัศนเทพวรารามในปัจจุบัน เปิดใช้เมื่อปี พ.ศ. 2458 (รื้อถอนแล้วเนื่องจากคลองถูกถมทิ้ง แนวคลองที่ถูกถมในปัจจุบันคือถนนศิริพงษ์ ถือเป็นสะพานชุดเจริญเพียงสะพานเดียวที่ปัจจุบันถูกรื้อถอนไปแล้ว)
6. สะพานเจริญสวัสดิ์ 36 สร้างข้ามคลองผดุงกรุงเกษมที่ถนนพระรามที่ 4 หรือบริเวณด้านหน้าสถานีรถไฟหัวลำโพงในปัจจุบัน เปิดใช้เมื่อปี พ.ศ. 2459 (ปัจจุบันสะพานนี้ยังมีอยู่ และยังใช้สำหรับการสัญจรทางรถยนต์ได้)
7. สะพานเจริญศรัทธา 37 สร้างข้ามคลองเจดีย์บูชาที่ถนนรถไฟ อยู่ระหว่างวัดพระปฐมเจดีย์กับสถานีรถไฟนครปฐม จังหวัดนครปฐม เปิดใช้เมื่อปี พ.ศ. 2461 (ปัจจุบันสะพานนี้ยังมีอยู่ แต่ไม่มีการสัญจรทางรถยนต์แล้ว เป็นเพียงสะพานสำหรับเดินเท้าเท่านั้น และถือเป็นสะพานชุดเจริญเพียงสะพานเดียวที่สร้างนอกเขตกรุงเทพมหานคร)
ดูเพิ่ม

สะพานชุดเฉลิม
วัดท่าคก

สำหรับวัดในจังหวัดหนองคาย ดูที่ วัดท่าคกเรือ
| วัดท่าคก |
| --- | --- |


ที่ตั้ง: ตำบลเชียงคาน อำเภอเชียงคาน จังหวัดเลย
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดท่าคก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชียงคาน อำเภอเชียงคาน จังหวัดเลย ที่ดินตั้งวัดมีเนื้อที่ 2 ไร่ 3 งาน และเป็นที่ธรณีสงฆ์ เนื้อที่ 2 งาน ตั้งอยู่ด้านทิศเหนือของวัด ที่ธรณีสงฆ์ทิศเหนือติดแม่น้ำโขง ทิศใต้ติดถนนชายโขง หรือเรียกขานในนามแหล่งท่องเที่ยวว่า "ถนนคนเดิน" เป็นที่โล่งไว้จัดกิจกรรมของส่วนรวมเป็นครั้งคราวและให้นักท่องเที่ยวได้ใช้เป็นสถานที่พักผ่อนชมวิวริมน้ำโขงได้สวยงาม โดยไม่ให้มีผู้ค้าจำหน่ายสินค้า ทั้งนี้แต่เดิมที่ตั้งวัดและที่ธรณีสงฆ์เป็นพื้นที่ติดต่อเป็นผืนเดียวกัน ซึ่งเมื่อ พ.ศ. 2484 มีการย้ายที่ตั้งที่ว่าการอำเภอเชียงคานขึ้นใหม่ที่เห็นอยู่ในปัจจุบัน จึงมีการตัดถนนชายโขงผ่านที่ดินวัด ทำให้ที่ดินวัดถูกแบ่งออกเป็น 2 แปลงดังกล่าว
วัดท่าคกตั้งวัดเมื่อ พ.ศ. 2395 เดิมตั้งอยู่ริมแม่น้ำโขง ซึ่งเป็นคุ้มวังน้ำวน ภาษาท้องถิ่นเรียกว่า "คก" จึงตั้งชื่อวัดว่า "วัดท่าคก" เล่ากันว่าบิดาของพระยาศรีอัคฮาด และชาวบ้านช่วยกันสร้างวัดขึ้น ด้วยป้องกันกลอุบายของฝรั่งเศสที่คิดจะมาเช่าผืนแผ่นดินสยามไว้เก็บสินค้าเพื่อไม่ให้รุกล้ำพื้นที่เข้ามา จึงได้สร้างวัดท่าคกกันพื้นที่เอาไว้ ได้รับพระราชทานวิสุงคามสีมาเมื่อ พ.ศ. 2410 เขตวิสุงคามสีมา กว้าง 7 เมตร ยาว 13.60 เมตร ในสมัยพระศรีอัคฮาด (สีทา) ซึ่งเป็นเจ้าเมืองเชียงคานในสมัยนั้น พร้อมทั้งผูกพัทธสีมา
อุโบสถ (สิม) ยังคงมีสภาพดีและยังมีการใช้งานอยู่ เนื่องจากได้รับการดูแลรักษามาโดยตลอด ปัจจุบันได้มีการก่อแท่นปูนปูกระเบื้องสูงประมาณ 15 เซนติเมตร อยู่บริเวณด้านหน้าพระประธานในห้องโถงกลางของอาคารสิม เพื่อให้เป็นพื้นที่เฉพาะของพระภิกษุสงฆ์และป้องกันไม่ให้ฆราวาสขึ้นไปบนนั้นโดยเฉพาะผู้หญิง เนื่องจากชาวบ้านเชื่อว่าหากผู้หญิงเข้าไปในพื้นที่บริเวณบือสิม อาจจะไม่เป็นมงคลและเกิดสิ่งไม่ดีขึ้นได้ ส่วนด้านนอกอาคารสิมได้มีการติดตั้งระฆังแขวนไว้โดยรอบ
เมื่อ พ.ศ. 2563 พบว่าอุโบสถทาสีใหม่ โดยใช้สีหลักเป็นสีเหลือง ทอง เขียว แดง และสีน้ำเงิน บริเวณด้านขวามือของประตูทางเข้าสิมติดป้ายประวัติวัดท่าคก ภายในอุโบสถเป็นที่ประดิษฐานพระประธาน ปางมารวิชัย ศิลปะปูนปั้นล้านช้าง บนเพดานของอุโบสถทำเป็นรูปพานรัฐธรรมนูญสีเหลืองบนพื้นสีฟ้า ล้อมรอบด้วยลายกระหนกและดอกไม้กลม โดยอยู่คู่กับเพดานรูปธรรมจักร
เมื่อ พ.ศ. 2565 มีการบูรณะอุโบสถในส่วนที่ชำรุดสำคัญ ได้แก่ เปลี่ยนกระเบื้องมุงหลังคา เครื่องลำยองหลังคา ซ่อมแซมผนัง พื้น และปรับปรุงระบบไฟฟ้า โดยการควบคุมดูแลของกรมศิลปากร สำนักงานศิลปากรที่ 8 ขอนแก่น และใช้งบประมาณของวัดท่าคกทั้งจำนวน 3,190,000 บาท ผู้รับจ้างบูรณะคือ บริษัท อาร์ต แอ็นทีค คอนสตรัคชั่น จำกัด เริ่มงานตามสัญญาจ้างตั้งแต่วันที่ 3 กรกฎาคม 2565 - 14 มีนาคม 2566
รายนามเจ้าอาวาส

พระอาจารย์พา
พระอาจารย์ดี
พระอาจารย์สาย
พรไหล
พระบุญมี
พระศรีจันทร์ วิลาโภ
พระสายใจ อคฺคปุญฺโญ
พระคำมี คมฺภีโร
พระมหาเมฆ ญาณพุทฺโธ พ.ศ. 2515–2527
พระเสถียร สุธีโร พ.ศ. 2528–2533
พระบุญมี พ.ศ.2534-2535
พระธีรพันธ์ สนฺติธมฺโม พ.ศ. 2536-2545
พระสมยศ ธมฺมสรโณ (พระน้อย) พ.ศ.2546-ปัจจุบัน
วัดกุฎีทอง (อำเภอพระนครศรีอยุธยา)

สำหรับวัดกุฎีทองแห่งอื่น ดูที่ วัดกุฎีทอง (จังหวัดสุพรรณบุรี)
| วัดกุฎีทอง |
| --- | --- |

ที่ตั้ง: ตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดกุฎีทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา มีที่ดินตั้งวัดเนื้อที่ 20 ไร่ 60 ตารางวา
วัดกุฎีทองสร้างขึ้นประมาณ พ.ศ. 1880 ได้รับพระราชทานวิสุงคามสีมาประมาณ พ.ศ. 1890 เมื่อครั้งข้าศึกรุกรานได้รับการทำลายเสียหายกลายสภาพเป็นวัดทรุดโทรมลง และได้รับการบูรณะพัฒนาขึ้นอีกครั้งหนึ่ง ในสมัยกรุงรัตนโกสินทร์เป็นต้นมา เป็นหนึ่งในวัดที่พญาละแวกตั้งทัพเพื่อโจมตีกรุงศรีอยุธยาในสมัยพระมหาธรรมราชา มีช่วงหนึ่งวัดขาดการบูรณะจนเกิดความเสียหายมาตลอดจนเกือบจะเป็นวัดร้าง จนพระครูสุนทร ปัฐนคุณ เป็นเจ้าอาวาสองค์ที่ 6 ในขณะนั้นมีเพียงกุฏิเก่า ๆ เหลืออยู่ 2 หลัง ศาลาการเปรียญมีสภาพทรุดโทรมมาก อุโบสถเป็นซากพัง พระครูสุนทร ปัฐนคุณและประชาชนได้ร่วมกันบูรณะวัด
อาคารเสนาสนะที่สำคัญ ได้แก่ อุโบสถกว้าง 12 เมตร ยาว 24 เมตร โครงสร้างก่ออิฐถือปูน ศาลาการเปรียญกว้าง 17 เมตร ยาว 25 เมตร เป็นอาคารคอนกรีตเสริมเหล็ก กุฏิสงฆ์จำนวน 5 หลัง เป็นอาคารไม้และหอระฆัง
วัดพระธาตุจอมแว่

| วัดพระธาตุจอมแว่ |
| --- | --- |


ที่ตั้ง: ตำบลเมืองพาน อำเภอพาน จังหวัดเชียงราย
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระธาตุจอมแว่ เป็นหนึ่งในพระธาตุ 9 จอม ปูชนียสถานที่สำคัญแห่งหนึ่งของจังหวัดเชียงราย ตั้งอยู่เลขที่ 1 หมู่ที่ 11 บ้านใหม่สันผักหละ ตำบลเมืองพาน อำเภอพาน จังหวัดเชียงราย
ประวัติพระธาตุจอมแว่

พระธาตุจอมแว่ ได้สร้างขึ้นโดยพญางำเมือง เจ้าเมืองภูกามยาว (พะเยา) ในราว พ.ศ. 1837 โดยที่พระองค์ได้เสด็จขึ้นดอยซางคำ (ชื่อเดิมของดอยจอมแว่) เพื่อตรวจดูอาณาเขตบ้านเมืองของพระองค์ว่ามีไพร่ฟ้าประชาราษฎร์ว่าอยู่ตรงไหนบ้าง จากนั้นจึงเสด็จไปยังดอยอีกลูกหนึ่งซึ่งอยู่ตอนเหนือของลำน้ำแม่คาวด้วน และเสด็จเลียบต้นดอยด้วน (ปัจจุบันคือ ดอยงาม) แล้วเสด็จไปยังเมืองภูกามยาว เมื่อพระองค์เสด็จถึงเมืองภูกามยาวใน เดือน 4 ปีเดียวกัน จึงโปรดให้ขันฑเสนามาตย์ นำผู้ที่มีความรู้ในการก่อสร้างเจดีย์ พร้อมกับไพร่ฟ้าปลายแดน มาลงแรงช่วยกันสร้างพระธาตุจอมแว่ขึ้นที่ดอยซางคำ โดยได้บรรจุพระเกศาธาตุ และแก้วแหวนเงินทองเอาไว้ สร้างเสร็จสมบูรณ์ในเดือน 8 จึงได้มีพิธีการเฉลิมฉลองสมโภชพระเจดีย์เป็นเวลา 3 วัน 3 คืน ในสมัยเจ้าเมืององค์ต่อมา บ้านเมืองอยู่ในสภาวะไม่สงบสุขประชาชนจึงได้อพยพไปอยู่ที่อื่น ทำให้พระธาตุจอมแว่ทรุดโทรมปรักหักพังจากภัยธรรมชาติ จนในปี พ.ศ. 2380 พระยาหาญเจ้าเมืองพานคนแรกจึงได้ทำการบูรณปฏิสังขรณ์ขึ้นมาใหม่จากซากเดิม จนในสมัยพญาไชยชนะสงคราม เจ้าเมืองพานคนที่ 3 ได้ร่วมศรัทธา 3 หมู่ ร่วมกันบูรณาพระธาตุขึ้นมาใหม่ให้ใหญ่กว่าเดิม แล้วบรรจุพระมหาชินธาตุเอาไว้มีประเพณีสรงน้ำพระธาตุในวันขึ้น 15 ค่ำ เดือน 8 เหนือ
สถานที่รอบวัดพระธาตุจอมแว่

วัดพระนอน หมู่ที่ 2 บ้านดอนตัน ตำบลเมืองพาน
ความเชื่อ

ในการไหว้ พระธาตุดอยจอมแว่ 
- ความหมายนัยยะที่ 1 แว่เป็นภาษาเหนือ แปลว่า แวะถ้าผู้ใดผ่านมาแวะกราบไหว้บูชาก็จะแคล้วคลาดปลอดภัยจากสิ่งเลวร้ายทั้งปวง 
- ความหมายนัยยะที่ 2 แว่ เปรียบเหมือนเสียงเริ่มพูด เริ่มเจรจา ถ้าได้กราบไหว้และตั้งจิตอธิฐานการเจรจาธุรกิจจะประสบผลสำเร็จ
การเดินทาง

จากอำเภอแม่สรวยใช้ทางหลวงหมายเลข ๑๑๘ ย้อนกลับไปที่ทางแยกเชียงราย – แม่สรวย อำเภอแม่ลาวเลี้ยวขวาเข้าทางหลวงหมายเลข ๑ ถนน เชียงราย – พะเยา มุ่งสู่อำเภอพานข้ามสะพานข้ามน้ำแม่ลาว ผ่านบ่อน้ำพุร้อนห้วยทรายขาว เข้าเขตอำเภอพาน เลี้ยวขวาเข้าถนนสายในตรงแยกวัดไชยมงคล เข้าไปประมาณ ๓oo เมตรจะพบทางเข้าพระธาตุจอมแว่ฝั่งขวามือ รวมรายการทั้งสิ้นประมาณ ๔๙ กิโลเมตร
ดูเพิ่ม

พระธาตุ 9 จอม
สปินนินเรเคิดส์

| Spinnin' Records |
| --- | --- |

บริษัทแม่: Warner Music Group
ก่อตั้ง: ค.ศ. 1999 (1999)
ผู้ก่อตั้ง: Eelko van Kooten Roger de Graaf (CEO)
แนวเพลง: EDM electronic electro house house dance ambient downtempo dutch house big room house progressive house deep house tropical house tech house future house bass house hardstyle dubstep drum and bass dancehall trap future bass trance dance-pop
ประเทศต้นกำเนิด: เนเธอร์แลนด์
ที่ตั้ง: Hilversum, Netherlands
เว็บไซต์: spinninrecords.com
Spinnin' Records เป็นค่ายเพลงของดัตช์ ก่อตั้งขึ้นในปี 1999 โดย Eelko van Kooten และ Roger de Graaf เป็นที่รู้จักในเรื่องดนตรีอิเล็กทรอนิกส์ ในช่องยูทูบของค่ายนี้มีมากกว่า 23 ล้านซับ และมียอดการดูวิดีโอมากกว่า 13,000 ล้านครั้ง ในเดือนกันยายนปี 2017 วอร์เนอร์มิวสิกกรุ๊ปได้ซื้อ Spinnin ด้วยเงินมากกว่า 100 ล้านเหรียญ
ศิลปิน > ปัจจุบัน

| 0 | 1 | 2 |
| --- | --- | --- |
|  A-Trak  Alok  Alvaro  Anjulie  Armand van Helden  Audio Bullys  Bassjackers  Bingo Players  Blasterjaxx  Bob Sinclar  Bolier  Breathe Carolina  Burak Yeter  CADE  CamelPhat  Carnage  Cheat Codes  Chocolate Puma  Chuckie  CID  Curbi  D.O.D  Dada Life  Daddy's Groove  Daft Lucario  DallasK  Dannic  Danny Avila  Danny Howard  Deepend  Don Diablo  Dragonette  Dropgun  Dzeko  EDX  Eelke Kleijn  Ephwurd  Far East Movement  Fedde le Grand  Felguk |  Firebeatz  Florian Picasso  Fox Stevenson  FTampa  Garmiani  Gregor Salto  Hyolyn  Hook N Sling  Jauz  Jay Hardway  Joe Stone  Joey Dale  John Christian  Kenneth G  KO:YU  Kris Kross Amsterdam  Kryder  KSHMR  KURA  Laidback Luke  Lost Stories  Lucas & Steve  The Magician  MAKJ  Martin Solveig  Marshmello  Mathieu Koss  Merk & Kremont  Mesto  METAFO4R (Firebeatz & DubVision)  Michael Calfan  Mightyfools  Mike Mago  Mike Williams  Moguai  MOTi  MarkX  NERVO  NEW_ID  Norman Doray  Oliver Heldens  The Partysquad  Pep & Rash |  Piper Curda  Promise Land  Quintino  Ralvero  Raven & Kreyn  Robbie Rivera  Sak Noel  Sam Feldt  Sander van Doorn  Shaun Frank  Shermanology  Sidney Samson  Sophie Francis  Stadiumx  Sunnery James & Ryan Marciano  Swanky Tunes  Tiësto  Timmy Trumpet  TJR  Tom Staar  Tom Swoon  Tommy Trash  Tony Junior  Tujamo  Tritonal  Twoloud  Ummet Ozcan  Vassy  Vato Gonzalez  VINAI  Vintage Culture  Vicetone  Watermät  Will Sparks  Wiwek  Yves V  Zaeden  Zonderling   |
ศิลปิน > อดีต

| 0 | 1 | 2 |
| --- | --- | --- |
|  4 Strings  Adventure Club  Afrojack  Alesso  Amba Shepherd  Angger Dimas  Arno Cost  Arty  Audien  Avicii  Axwell  Basto  Boaz van de Beatz  Borgeous  Borgore  BURNS  Calvin Harris  Candyland  Cash Cash  Cédric Gervais  Christian Rich  Claudia Cazacu  CMC$  Coone  D-Wayne  DubVision  Darude  DCUP  Deorro  Digitalism  Dimitri Vegas & Like Mike  Dirtcaps  Dirty South  DJ Snake  Dr. Kucho!  D. Ramirez  Duke Dumont  Dyro  DVBBS  Edward Maya  Eric Prydz  Eva Simons  Fatboy Slim  Ferry Corsten  Felix Jaehn  Futuristic Polar Bears |  GLOWINTHEDARK  Grandtheft  GTA  Hard Rock Sofa  Hardwell  Headhunterz  Ian Carey  Iceleak  Inaya Day  Inna  Inpetto  Ivan Gough  Jaydee  Jermaine Dupri  Jewelz & Sparks  Joe Ghost  John Dahlbäck  Judge Jules  Julian Jordan  Justin Mylo  Justin Prime  Kaskade  Klingande  Kurd Maverick  Lazy Rich  Lost Frequencies  Lucas & Steve  Mako  Marc Benjamin  Marco V  Marcus Schössow  Mark Sixma  MarkX  MaRLo  Martin Garrix  Mat Zo  Matisse & Sadko  Max Vangeli  MERCER  Mesto  Michael Brun  Michael Woods  Mike Hawkins  Mike Williams  Mitchell Niemeyer  Moby  Moksi  Nadia Ali  New World Sound  Nicky Romero  Niels van Gogh  Noisecontrollers |  Noisia  Odesza  Olav Basoski  Ookay  Para One  Parra for Cuva  Peter Gelderblom  Phil Speiser  Porter Robinson  Project 46  Ray & Anita  R3hab  Ralana  Richard Beynon  Ron Carroll  Ron van den Beuken  Rune RK  San Holo  Sander Kleinenberg  Sandro Silva  Sean Tyas  Showtek  Sick Individuals  Sied van Riel  Sigma  Starkillers  Stefano Noferini  Steve Angello  Steve Aoki  Sultan + Shepard  Tara McDonald  Tchami  Thomas Gold  Thomas Newson  The Partysquad  Tom Novy  Umek  W&W  Wolfpack  Yellow Claw  Yolanda Be Cool  Yves Larock  Zak Waters  Zedd  Zeds Dead  Zhu   |
วัดกุฎีเตี้ย

| วัดกุฎีเตี้ย |
| --- | --- |

ที่ตั้ง: ตำบลอาษา อำเภอบ้านนา จังหวัดนครนายก
ประเภท: วัดราษฎร์
นิกาย: มหานิกาย
เจ้าอาวาส: พระครูรัตนธรรมประยุต
 สถานีย่อยพระพุทธศาสนา
วัดกุฎีเตี้ย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอาษา อำเภอบ้านนา จังหวัดนครนายก
วัดกุฎีเตี้ยตั้งเมื่อ พ.ศ. 2310 เริ่มสร้างขึ้นในสมัยปลายกรุงศรีอยุธยา ชาวมอญได้อพยพหลบหนีพม่ามาก่อสร้างบ้านเรือนขึ้นใหม่ ต่อมาได้ชักชวนกันสร้างวัด และมีคนชื่อเตี้ยเป็นผู้นำ ได้สร้างกุฎิสงฆ์แบบเรียบง่ายและเตี้ย จึงตั้งชื่อวัดว่า "วัดกุฎีเตี้ย" อย่างไรก็ดีกุฏิได้รับการบูรณะ เปลี่ยนแปลงโครงสร้างให้สูงขึ้นแต่ก็ยังใช้ชื่อเดิมของวัดตลอดมา ได้รับพระราชทานวิสุงคามสีมา เมื่อ พ.ศ. 2424 เขตวิสุงคามสีมา กว้าง 15 เมตร ยาว 22 เมตร
อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2522 เป็นอาคารคอนกรีตเสริมเหล็กทรงไทย ศาลาการเปรียญ สร้างเมื่อ พ.ศ. 2505 เป็นอาคารคอนกรีตเสริมเหล็ก กุฏิสงฆ์ เป็นอาคารครึ่งตึกครึ่งไม้ อาคารคอนกรีตเสริมเหล็ก  วิหารเป็นอาคารคอนกรีตเสริมเหล็กทรงไทย ศาลาอเนกประสงค์  สร้างเมื่อ พ.ศ. 2536 เป็นอาคารครึ่งตึกครึ่งไม้ หอระฆัง และเมรุ ส่วนปูชนียวัตถุที่สำคัญ ได้แก่ พระประธานปางมารวิชัย สมัยอู่ทองประดิษฐานในอุโบสถ พระพุทธรูป "หลวงพ่อพระพุทธปาฎิหารย์" ประดิษฐานอยู่บริเวณกลางวัด พระพุทธรูปศิลปะอยุธยา เป็นพระพุทธรูปปางมารวิชัยประทับบนฐานปัทม์รัศมีหายไป จีวรตกแต่งลวดลาย ฐานเป็นบัวหงายซ้อนกัน และเจดีย์ จำนวน 2 องค์
รายนามเจ้าอาวาส

หลวงปู่ดี
พระสิน
พระครูพิศาลธรรมประยุต พ.ศ.2485–2530
พระครูรัตนธรรมประยุต พ.ศ. 2530–
วิทยาลัยการจัดการเพื่อการพัฒนา มหาวิทยาลัยทักษิณ

| --- | --- |

ชื่อย่อ: TSU-MDC
ที่ตั้ง: - วิทยาเขตสงขลา มหาวิทยาลัยทักษิณ เลขที่ 140 ถ.กาญจนวนิช ม.4 ต.เขารูปช้าง อ.เมือง จ.สงขลา 90000 อาคาร 18  ชั้น 3 - ศูนย์ประสานงานวิทยาลัยการจัดการเพื่อการพัฒนา กรุงเทพมหานคร 128 อาคารพญาไท พลาซ่า ถนนพญาไท แขวงทุ่งพญาไท เขตราชเทวี กรุงเทพมหานคร 10400
เว็บไซต์: http://umdc.tsu.ac.th/ https://www.facebook.com/TSUMDCfanPage
วิทยาลัยการจัดการเพื่อการพัฒนา มหาวิทยาลัยทักษิณ (TSU-MDC)
มหาวิทยาลัยทักษิณ วิทยาเขตสงขลา 140 หมู่ 4 ตำบลเขารูปช้าง อำเภอเมืองสงขลา จังหวัดสงขลา อาคาร 18  ชั้น3
ศูนย์ประสานงานวิทยาลัยการจัดการเพื่อการพัฒนา กรุงเทพมหานคร  128 อาคารพญาไท พลาซ่า ถนนพญาไท แขวงทุ่งพญาไท เขตราชเทวี  กรุงเทพมหานคร 10400
ประวัติการก่อตั้งวิทยาลัย

วิทยาลัยการจัดการเพื่อการพัฒนา มหาวิทยาลัยทักษิณได้รับการอนุมัติจัดตั้งจากสภามหาวิทยาลัยทักษิณในการประชุมครั้งที่ 8/2549 เมื่อวันที่ 28 ตุลาคม พ.ศ. 2549 ภายใต้ชื่อว่าวิทยาลัยการจัดการเพื่อการพัฒนา มหาวิทยาลัยทักษิณ (Management for Development College, Thaksin University) มีชื่อย่อว่า TSU-MDC
เป็นส่วนงานวิชาการของมหาวิทยาลัยทักษิณ มีฐานะเทียบเท่าคณะ อยู่ภายใต้การกำกับของมหาวิทยาลัย โดยเป็น
หน่วยงานหารายได้ที่พึ่งพางบประมาณจากรายได้ของตนเองทั้งหมดในการก่อตั้งวิทยาลัยการจัดการเพื่อการพัฒนา ในตอนแรกดำเนินการพัฒนาทรัพยากรมนุษย์และวิชาการเฉพาะกลุ่มคนที่ปฏิบัติงานในองค์กรภายใต้ความร่วมมือ
อาทิ กรมส่งเสริมการปกครองท้องถิ่น กระทรวงมหาดไทย, สำนักงานตำรวจแห่งชาติ, บริษัทการบินไทย จำกัด (มหาชน),
กรมพัฒนาฝีมือแรงงาน กระทรวงแรงงานและกระทรวงกลาโหม และต่อมาได้ขยายการศึกษาในกลุ่มเพื่อพัฒนา
ทรัพยากรมนุษย์ให้เป็นกำลังพลเพื่อพัฒนาประเทศชาติต่อไปวิทยาลัยการจัดการเพื่อการพัฒนา มหาวิทยาลัยทักษิณมุ่งมั่นที่จะผลิตบัณฑิตบนพื้นฐานการบูรณาการศาสตร์ในด้านการบริหารงานตำรวจและกระบวนการยุติธรรมและด้านการจัดการเพื่อการพัฒนาที่มีคุณภาพ มีอัตลักษณ์ที่ตอบสนองความต้องการของสังคม ด้วยกระบวนการเรียนรู้ที่ใช้ชุมชนเป็นฐาน
หลักสูตรที่เปิดสอน

ระดับปริญญาตรี วิทยาเขตสงขลา
หลักสูตรรัฐประศาสนศาสตรบัณฑิต
- สาขาวิชาการบริหารงานตำรวจและกระบวนการยุติธรรม
หลักสูตรการจัดการบัณฑิต
- สาขาวิชาการจัดการสมัยใหม่
     วิชาเอกการจัดการการประกอบการทางสังคม
     วิชาเอกการจัดการการท่องเที่ยวและไมซ์
     วิชาเอกการจัดการโลจิสติกส์
ระดับปริญญาโท วิทยาเขตสงขลา
หลักสูตรรัฐประศาสนศาสตรมหาบัณฑิต
- สาขาวิชารัฐประศาสนศาสตร์
ระดับปริญญาตรี วิทยาเขตพัทลุง
หลักสูตรรัฐศาสตรบัณฑิต
- สาขาวิชารัฐศาสตร์ วิชาเอกการเมืองและการปกครองดิจิทัล
หลักสูตรฝึกอบรม ศูนย์บริการวิชาการและการศึกษาต่อเนื่อง
โครงการหลักสูตรกฎหมายสำหรับการปฏิบัติงานตำรวจ
โครงการอบรมภาษาอังกฤษสำหรับข้าราชการตำรวจ
โครงการฝึกอบรมเชิงปฏิบัติการ หลักสูตรเทคนิคการเขียนคู่มือปฏิบัติงาน
โครงการฝึกอบรม เรื่อง การทำงานเชิงวิเคราะห์และเชิงสังเคราะห์จากงานประจำของ ข้าราชการและพนักงานมหาวิทยาลัย สายสนับสนุน สังกัดสถาบันอุดมศึกษา
โครงการบริการวิชาการ  การอบรมพัฒนาศักยภาพการใช้เครื่องมือพิเศษในการสืบสวนอาชญากรรมทางเทคโนโลยีและการวิเคราะห์ข้อมูลขยายผลเครือข่ายกลุ่มบุคคลด้วยโปรแกรม I2 Analyst's Notebook (Cyber Crime Technology Special Tool & Drags Criminal Network Analysis With I2 Analyst's Notebook)
พันธมิตรวิทยาลัยการจัดการเพื่อการพัฒนา

กระทรวงกลาโหม
บริษัท การบินไทย จำกัด
สำนักงานตำรวจแห่งชาติ
กรมส่งเสริมการปกครองท้องถิ่น
เทศบาลเมืองบ้านฉาง จังหวัดระยอง
มหาวิทยาลัยขอนแก่น
มหาวิทยาลัยรามคำแหง
มหาวิทยาลัยมหาสารคาม
มหาวิทยาลัยมหาจุฬาลงกรณราชวิทยาลัย
สมาคมผู้ประกอบการท่องเที่ยวจังหวัดเชียงใหม่
สมาคมนักธุรกิจไทยในไมอามี่ ประเทศสหรัฐอเมริกา
สมาคมผู้ประกอบการธุรกิจร้านอาหารในสหรัฐอเมริกา
Chiang Mai Housing Bureau จังหวัดเชียงใหม่ ประเทศไทย
The State Institute of Islamic Studies (IAIN) สถาบันการศึกษาอิสลามแห่งรัฐ เมืองบันดาอาเจะฮ์ ประเทศอินโดนีเซีย
Florida International  University, เมืองไมแอมี รัฐฟลอริดา ประเทศสหรัฐอเมริกา
Yangtze Normal University (YZNU)- มหาวิทยาลัยฉางเจียงนอร์มัล, กรุงปักกิ่ง ประเทศจีน
Yunnan Normal University - มหาวิทยาลัยยูนนานนอร์มัล, เมืองคุนหมิง มณฑลยูนนาน ประเทศจีน
มหาวิทยาลัยสุภานุวงศ์ เมืองหลวงพระบาง ประเทศลาว
มหาวิทยาลัยแห่งชาติลาว นครหลวงเวียงจันทน์ ประเทศลาว
แหล่งข้อมูลอื่น

วิทยาลัยการจัดการเพื่อการพัฒนา มหาวิทยาลัยทักษิณ
| ด ค กมหาวิทยาลัยทักษิณ |
| --- | --- | --- |
| วิทยาเขต | วิทยาเขตสงขลา  ·  วิทยาเขตพัทลุง |  |
| คณะ | เทคโนโลยีและการพัฒนาชุมชน  ·  นิติศาสตร์  ·  มนุษยศาสตร์และสังคมศาสตร์  ·  วิทยาการสุขภาพและการกีฬา  ·  วิทยาศาสตร์  ·  ศิลปกรรมศาสตร์  ·  ศึกษาศาสตร์  ·  เศรษฐศาสตร์และบริหารธุรกิจ  ·  วิศวกรรมศาสตร์  ·  พยาบาลศาสตร์  ·  อุตสาหกรรมเกษตรและชีวภาพ |  |
| วิทยาลัย | ภูมิปัญญาชุมชน · การจัดการเพื่อการพัฒนา · นานาชาติ · บัณฑิตวิทยาลัย |  |
| โครงการจัดตั้ง | ทันตแพทยศาสตร์ · แพทยศาสตร์ · เภสัชศาสตร์ · รัฐศาสตร์ · สถาปัตยกรรมศาสตร์ |  |
| สถาบัน | สถาบันทักษิณคดีศึกษา · สถาบันปฏิบัติการชุมชนเพื่อการศึกษาแบบบูรณาการ |  |
| โรงเรียน | โรงเรียนนานาชาติแฟร์วิว (ประเทศไทย) · โรงเรียนสาธิตมหาวิทยาลัยทักษิณ · โรงเรียนป่าพยอมพิทยาคม โครงการ วมว. คณะวิทยาศาสตร์ มหาวิทยาลัยทักษิณ |  |
| กิจกรรม | งานเทางามสัมพันธ์ |  |
หมวดหมู่ • โครงการ • สถานีย่อย
| ด ค กรายชื่อโรงเรียนบริหารธุรกิจในประเทศไทย  |
| --- | --- | --- |
| สถาบันอุดมศึกษาของรัฐ | กาฬสินธุ์ • นครพนม • นราธิวาสราชนครินทร์ • นเรศวร • มหาสารคาม • รามคำแหง • อุบลราชธานี • บัณฑิตพัฒนบริหารศาสตร์ |  |
| สถาบันอุดมศึกษา  ในกำกับของรัฐ | เกษตรศาสตร์ (บริหารธุรกิจ) • เกษตรศาสตร์ (วิทยาการจัดการ) • เกษตรศาสตร์ (ศิลปศาสตร์และวิทยาการจัดการ) • เกษตรศาสตร์ (ศิลปศาสตร์และวิทยาศาสตร์)  • เกษตรศาสตร์ (สหวิทยาการจัดการและเทคโนโลยี)  • เกษตรศาสตร์ (อุตสาหกรรมบริการ) • ขอนแก่น (บริหารธุรกิจและการบัญชี) • ขอนแก่น (สหวิทยาการ) • ขอนแก่น (บัณฑิตศึกษาการจัดการ) • จุฬาลงกรณ์ (พาณิชยศาสตร์และการบัญชี) • จุฬาลงกรณ์ (ศศินทร์) • เชียงใหม่ • แม่ฟ้าหลวง • ทักษิณ (วิทยาลัยการจัดการเพื่อการพัฒนา) • ทักษิณ (เศรษฐศาสตร์และบริหารธุรกิจ) • ธรรมศาสตร์ • บูรพา  • พะเยา • มหิดล (วิทยาลัยการจัดการ) • มหิดล (วิทยาลัยนานาชาติ) • ลาดกระบัง • วลัยลักษณ์ • ศรีนครินทรวิโรฒ • ศิลปากร (วิทยาการจัดการ) • ศิลปากร (วิทยาลัยนานาชาติ) • สงขลานครินทร์ (พาณิชยศาสตร์และการจัดการ) • สงขลานครินทร์ (วิทยาการจัดการ) |  |
| มหาวิทยาลัยราชภัฏ | นครราชสีมา • มหาสารคาม • เลย • สวนสุนันทา • อุดรธานี |  |
| มหาวิทยาลัย  เทคโนโลยีราชมงคล | ธัญบุรี • พระนคร • รัตนโกสินทร์ • ล้านนา • อีสาน (บริหารธุรกิจ) • อีสาน (บริหารธุรกิจและเทคโนโลยีสารสนเทศ) • อีสาน (เทคโนโลยีการจัดการ) |  |
| สถาบันอุดมศึกษาเอกชน | กรุงเทพ (บริหารธุรกิจ • บัญชี) • กรุงเทพธนบุรี • เชียงราย • เทคโนโลยีไทย-ญี่ปุ่น • ธุรกิจบัณฑิตย์ • พายัพ • ภาคตะวันออกเฉียงเหนือ • รังสิต • ศรีปทุม (บริหารธุรกิจ) • ศรีปทุม (บัญชี) • อัสสัมชัญ • บัณฑิตเอเซีย • อินเตอร์เทคลำปาง |  |
รายชื่อ • หมวดหมู่ • โครงการ • สถานีย่อย
วันเพ็ญ (แก้ความกำกวม)

วันเพ็ญ อาจหมายถึง
วันเพ็ญ วันพระจันทร์เต็มดวง
เพลงวันเพ็ญ ประพันธ์โดยท่านผู้หญิงพวงร้อย อภัยวงศ์ เมื่อ พ.ศ. 2581
หม่อมเจ้าปุก

หม่อมเจ้าปุก เป็นพระนามของเจ้านายฝ่ายในของไทยหลายพระองค์ สามารถหมายถึง
หม่อมเจ้าปุก ปาลกะวงศ์ (พ.ศ. 2338−2346) พระธิดาในพระสัมพันธวงศ์เธอ กรมหมื่นนราเทเวศร์
หม่อมเจ้าปุก อิศรางกูร พระธิดาในสมเด็จพระสัมพันธวงศ์เธอ เจ้าฟ้ากรมขุนอิศรานุรักษ์
หม่อมเจ้าปุก นรินทรกุล (พ.ศ. 2367−ไม่ทราบปี) พระธิดาในกรมหมื่นนเรนทรบริรักษ์
หม่อมเจ้าปุก เรณุนันท์ (ไม่ทราบปี−2440) พระธิดาในพระเจ้าบรมวงศ์เธอ พระองค์เจ้าเรณู
หม่อมเจ้าปุก มาลากุล (ไม่ทราบปี−2452) พระธิดาในสมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์
หม่อมเจ้าปุก กำภู พระธิดาในพระเจ้าราชวรวงศ์เธอ พระองค์เจ้ากำภู
หม่อมเจ้าปุก อิศรศักดิ์ พระธิดาในพระเจ้าราชวรวงศ์เธอ เจ้าฟ้าอิศราพงศ์
หม่อมเจ้าปุก อนุชะศักดิ์ (พ.ศ. 2400−2434) พระธิดาในพระเจ้าราชวรวงศ์เธอ พระองค์เจ้านุช
หม่อมเจ้าปุก นพวงศ์ (พ.ศ. 2400−2468) พระธิดาในพระเจ้าบรมวงศ์เธอ กรมหมื่นมเหศวรศิววิลาส
หม่อมเจ้าปุก รองทรง (พ.ศ. 2405−2431) พระธิดาในพระเจ้าราชวรวงศ์เธอ กรมหมื่นสิทธิสุขุมการ
หม่อมเจ้าประภา ชุมสาย หรือปุก (พ.ศ. 2387−2455) พระธิดาในพระเจ้าบรมวงศ์เธอ กรมขุนราชสีหวิกรม
ศาสนาอิสลามตามประเทศ

ประชากรที่นับถือศาสนาอิสลามตามจำนวนร้อยละ (ประมาณการ ค.ศ. 2014)
ผู้นับถือศาสนาอิสลามเป็นกลุ่มที่มีผู้นับถือศาสนามากเป็นอันดับ 2 ของโลก สำนักวิจัยพิวได้คาดการณ์ข้อเสนอแนะว่าใน ค.ศ. 2020 มีประชากรที่เป็นมุสลิมประมาณ 1.9 พันล้านคน งานวิจัยในคริสต์ศตวรรษที่ 21 เสนอแนะว่าศาสนาอิสลามเป็นศาสนาหลักที่เติบโตเร็วที่สุดในโลก (ในด้านจำนวนร้อยละและการเผยแผ่ทั่วโลก) เนื่องจากส่วนใหญ่เป็นเพราะมุสลิมมีลูกมากกว่าผู้ที่นับถือกลุ่มศาสนาหลักอื่น ๆ มุสลิมส่วนใหญ่มาจาก 2 นิกายนี้: ซุนนี (87–90%, เกือบ 1.7 พันล้านคน) หรือชีอะฮ์ (10–13%, เกือบ 180–230 ล้านคน) ศาสนาอิสลามเป็นศาสนาหลักในหลายอนุภูมิภาค: เอเชียกลาง, เอเชียตะวันตก, แอฟริกาเหนือ, แอฟริกาตะวันตก, ซาเฮล และตะวันออกกลาง ภูมิภาคเอเชีย-แปซิฟิกที่มีความหลากหลายทางประชากร มีมุสลิมมากที่สุดในโลก แซงหน้าทั้งตะวันออกกลางและแอฟริกาเหนือรวมกัน
เอเชียใต้เป็นภูมิภาคที่มีประชากรมุสลิมมากที่สุดในโลก โดยมุสลิมประมาณหนึ่งในสามมาจากเอเชียใต้ ศาสนาอิสลามเป็นศาสนาหลักในมัลดีฟส์, อัฟกานิสถาน, ปากีสถาน และบังกลาเทศ ประเทศอินเดียเป็นประเทศที่มีประชากรมุสลิมมากที่สุดที่อยู่นอกประเทศที่มุสลิมเป็นประชากรส่วนใหญ่ โดยมีผู้นับถือมากกว่า 200 ล้านคน
ประเทศที่มีประชากรมุสลิมมากที่สุดในประเทศเดียวคือประเทศอินโดนีเซียในเอเชียตะวันออกเฉียงใต้ โดยมีมุสลิมถึง 13% ของทั้งโลก มุสลิมในประเทศแถบเอเชียตะวันออกเฉียงใต้มีประชากรมุสลิมมากเป็นอันดับ 3 ของประชากรทั้งหมด โดยประเทศที่มีประชากรมุสลิมส่วนใหญ่ในกลุ่มเกาะมลายูคือบรูไน, อินโดนีเซีย และมาเลเซีย
ยุโรปตะวันตกเป็นที่รองรับชุมชนผู้อพยพชาวมุสลิมจำนวนมาก โดยที่ศาสนาอิสลามเป็นศาสนาที่มีผู้นับถือมากเป็นอันดับ 2 เป็นรองเพียงศาสนาคริสต์ และมีประชากรมุสลิมเทียบเท่า 6% ของประชากรทั้งหมด หรือ 24 ล้านคน
สำนักวิจัยพิวรายงานใน ค.ศ. 2010 ว่ามีประเทศที่มีประชากรมุสลิมส่วนใหญ่ถึง 50 ประเทศ มุสลิมประมาณ 62% ของทั้งหมดอาศัยอยู่ในภูมิภาคเอเชีย-แปซิฟิก (จากตุรกีถึงอินโดนีเซีย) ซึ่งมีผู้นับถือมากกว่าหนึ่งพันล้านคน ประเทศที่มีประชากรมุสลิมมากที่สุดคืออินโดนีเซีย ซึ่งเป็นที่ตั้งของประชากรมุสลิมถึง 12.7% รองลงมาคือปากีสถาน (11.1%), อินเดีย (10.9%) และบังกลาเทศ (9.2%)
มุสลิมประมาณ 20% อาศัยอยู่ในโลกอาหรับ
ดูเพิ่ม

United States Department of State International Religious Freedom Report
CIA World Factbook The World Factbook เก็บถาวร 10 พฤษภาคม 2013 ที่ เวย์แบ็กแมชชีน
Religious Freedom page
Religious Intelligence
Muslim Population Percentage from U.S Dept. of State
CIA World Factbook Religions
BBC News Muslims in Europe: Country guide
แหล่งข้อมูลอื่น

Official website of the Pew Forum study on Global Muslim Population เก็บถาวร 2010-04-27 ที่ เวย์แบ็กแมชชีน
Muslim Population-A Site with Extensive information regarding worldwide Muslim population